|  |  |  |  |  |
| --- | --- | --- | --- | --- |
| Številka: | 43001-493/2019-08 |  | oznaka naročila: | D-14/20 G |
| Datum: | 03.03.2020 |  | MFERAC: | 2431-20-000081/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Popravilo prepusta v Trpčanah pri Ilirski Bistrici na R3-632/1378 v km 7,000** |

**Vprašanje:**

**JN001020/2020-W01 - D-014/20; Popravilo prepusta v Trpčanah pri Ilirski Bistrici na R3-632/1378 v km 7,000, datum objave: 19.02.2020**

**Datum prejema: 03.03.2020   15:21**

Spoštovani.  
V referenci zahtevate vsaj 3,0 m1 razdalje med oporniki. V tehničnem poročilu je navedeno, da bo na predmetnem prepustu razdalja 2,80 m1. Prosimo, da referenco korigirate na 2,80 m1.  
Skladno s tem prosimo, da korigirate tudi zahtevano vrednost na vsaj 42.000,00 EUR.  
Za odgovor se zahvaljujemo.

**Odgovor:**

Referenca *svetle širine* se nanaša na obstoječi objekt, oz. na svetlo širino prepusta pred posegom in ne na širino prepusta po zaključku del.

V točki 3.1.3.4. Navodil za pripravo ponudbe naročnik navaja, da *Ponudnik oziroma sodelujoči gospodarski subjekti morajo izkazati naslednje uspešno izvedene referenčne posle na državni ali lokalni cesti iz zadnjih petih letih pred rokom za oddajo ponudb*

*a) rekonstrukcijo AB prekladne in podporne konstrukcije premostitvenega objekta namenjenega za javni cestni promet svetle pravokotne razdalje med krajnimi oporniki vsaj 3,0 m1 ……*

Zaradi zahtevnosti rekonstrukcije objekta, ki je pogojena s fazno gradnjo za zagotovitev prevoznosti regionalne ceste in ob upoštevanju projektantske ocene predvidenih del, naročnik ne bo spreminjal zahtev za pripravo ponudbe.